Publication: Magyar Közlöny
Issue: MK-2010-199 (Year: 2010, Number: 199)
Era: contemporary
Section: (2) E rendeletnek a 345/2010. (XII. 28.) Korm. rendelet 1. §-ával megállapított 11. § (14) bekezdését elõször a 2011.
Paragraph Index: 627

(1) Az Mvhr. 24. §-ának (2) bekezdése helyébe a következõ rendelkezés lép: „(2) Mûködési céltartalékként kell a mérlegben kimutatni a pénztár mûködési tevékenységével kapcsolatos jövõbeni kötelezettségek (ideértve az igénybe vett likviditási és kockázati tartalék, valamint az Alapból a pénztár helyett teljesített kifizetések visszapótlása, valamint a mûködési célra igénybevett pénzeszközök visszatérítése miatti kötelezettséget is) fedezetére képzett céltartalékot, amelyek – a mérlegkészítés idõpontjáig rendelkezésre álló információk szerint – várhatóan vagy bizonyosan felmerülnek, de összegük vagy esedékességük idõpontja a mérleg készítésekor még bizonytalan, és azokra a pénztár a szükséges fedezetet más módon nem biztosította.”

Source: https://magyarkozlony.hu/hivatalos-lapok/315d75921970352dfddb9705853b38e7f96bee30/dokumentumok/ebe397506c0dd4c272a1621382228c53b30d370f/letoltes